ખેતરમાં છોડની સંખ્યા જળવાઈ રહે તે વધુ ઉત્પાદન માટે અતિ આવશ્યક છે. સામાન્ય રીતે વાવણી હાથથી થાણીને કરવામાં આવે છે. આ પધ્ધતિમાં હેકટરે ૬ કિલો બીજ પુરતું છે. હાથથી થાણીને કરવામાં આવે ત્યારે ર થી ૩ બીજ એક થાણાં દીઠ મુકવું જરૂરી છે, કારણ કે બીજનો ઓછો ઉગાવો થાય ત્યારે છોડની સંખ્યા જળવાઈ રહે. એકથી વધુ બીજ ઉગે ત્યારે નબળા છોડને કાઢી નાંખી થાણાં દીઠ એક છોડ રાખી પારવવું અતિ આવશ્યક છે. દિવેલાનાં બીજ ૧૦ થી ૧ર દિવસે ઉગી જાય છે, તેથી ખાલાં પડે તો તરત બીજ મુકી ખાલાં પુરવા.